**Møtereferat FAU Erfjord skule 03.11.20**

Desse møtte i digitalt møteforum. 1. kl.- Veronica Hansen, 2.kl. Svanhild Skjerahaug og Lene Erfjord 3.kl. Kjellaug Marie Vassbø, 4. kl. -Solfrid S. Natland, 5. kl. -Bente Tednes Gjil, 6. kl. – (fråverande), 7.kl.- Elisabeth Roalkvam Bog.

**Saker:**

**8/20 Godkjenning av innkalling og sakliste**

**­**  - Det var ingen innvendingar på det.

**9/20 FAU leiar presenterte den nye læreplanen i kortetrekk**

- Har ein nok fokus på den nye læreplanen? Samfunnet endrar seg og den nye læreplanen skal gi elevane meir tid til fordjuping, og ha eit større fokus på tverrfaglig arbeid innan Folkehelse og livsmestring, Demokrati og medborgarskap og Berekraftig utvikling. Det skal vere like stort fokus på kompetansemåla og kjerneelement i fag. Elevane skal vere meir aktive i læringa, og få vist sin kompetanse på ein best mogleg måte. Naturfag har blitt eit mykje meir praktisk fag.

- Ein kan gå inn på UDIR å lese meir om den nye læreplanen. <https://www.udir.no/laring-og-trivsel/lareplanverket/Nye-lareplaner-i-grunnskolen-og-gjennomgaende-fag-vgo/>

**10/20 Vikarsituasjonen på Erfjord skule**

FAU har fått svar på brev som vart sendt til rektor.

- Rektor seier at Silje Lovra er i eit 40 % vikariat fram til nyttår. Og at dei er i dialog med ein person med lærarutdanning som er ledig frå januar. Vidare skriv han at det vert lyst ut ei 100 % fast stilling for Nina Nøstbakken.

- Det er vanskeleg å få tak i vikarar som kan binde seg for lengre periodar. Ofte kombinerer dei andre jobbar/vikariat som dei er låste til. Stillinga som Eva Kristin jobbar i nå er Silje Lovra si stilling. Ho trer inn i stillinga si frå januar av.

- Når det gjeld dei ulike klassane og korleis samansettinga der er, så jobbar skulen kontinuerleg med å sjå på korleis dei kan nytte ressursane dei har på ein best mogeleg måte for alle elevane.

- Skulen har ei felles mal på rammene for ei undervisningsøkt (Sjå vedlegg).

- Grunna ein del sjukefråvær og manglande ressursar ser det ikkje ut for at det skulen får jobba med lærarobservasjon i haust.

- Pedagogisk analyse vert nytta kontinuerleg og er ein del av det daglege arbeidet. PPT blir og brukte til vegleiar i arbeid med enkelt elevar.

**11/20 Trivselstiltak – korleis går det?**

Alle trinna har gjennomført trivselstiltak. Og me får positive tilbakemeldingar. Eit forslag til seinare er å organisere ansvarspersonar.

**YMSE:**

- Lene har snakka med NAF om å få til ei refleksdemonstrasjon. Men slik det ser ut no med tanke på Covid -19 og smitteverns råda frå FHI ser det ut for at me må utsette dette..

- SU – møte – skal noko bringes frå FAU til SU- møtet?

Klassemiljø, og felles retningslinjer.

- Oppmuntre til digitale foreldremøter både fellesforeldremøter men og klassevis .

- Saker til kommunalt FAU:

- Symjeopplæring ved dei andre skulane.

- Samarbeider skulane om vikar? – Er det mulig å organisere noko?

Neste møte: onsdag 23.01.21. kl. 19.00 -20.30.

Solfrid S. Natland

Sekretær

FELLES RETNINGSLINJER OG RUTINAR FOR KLASSELEIING

***“Relasjonsbygging er en motorvei til læring.” (Pål Roland)***

**Retningslinjer for kommunikasjon/kontakt:**

* Ein smilar til og helsar på dei ein møter i løpet av skuledagen.
* Den vaksne har ansvar for bygging av positive relasjonar med alle og kommunikasjon skal skje etter prinsippet 1:5. For kvar negativ kommentar trengs 5 positive.
* Ein brukar i hovudsak handlingsorientert kommunikasjon. Det vil seia fokus på kva ein skal gjera, framfor kva ein ikkje skal gjera.
* Den vaksne skal nytte alle høve til å byggja opp ein relasjonell bank i forholdet til elevane ved å vise interesse for, etterspør og ha små samtalar i ledige stunder.
* Positive tilbakemeldingar blir gjerne gitt i felles forum. Negative tilbakemeldingar/kritikk blir i hovudsak gitt på ein diskrê måte utanfor fellesskapen sine øyre.

|  |  |
| --- | --- |
| Rutinar for klasseleiing: | |
| Varme:   * Felles rutinar ved inngang om morgonen. Garderoba vert låst opp kl.08.15. Elevane går inn i garderoba og stiller så opp utanfor klasserommet. * Felles rutinar for inngang til andre timar:   Elevane går inn i garderoba stiller opp på ei rekke i korridoren utanfor klasserommet og går samla dit dei skal vera. Lærar står i døra og tek i mot elevane.   * Felles rutinar ved avslutning av dagen.   Elevane set stolane inntil pultane og står fint ved pulten til lærar har sagt “takk for i dag.”   * Positive tilbakemeldingar   Individuell positiv tilbakemelding blir gitt ved munnlege positive tilbakemeldingar i klassen. Gjerne også ved å sende positive sms heim eller via kommentarfelt på vekeplan.  Kollektiv positiv tilbakemelding kan i periodar bli gitt ved å samle “flinkekuler”, e.l. ut frå førehandsavtalte kriterium i kvar klasse.  Dei førehandsavtalte kriterium kan variera gjennom skuleåret og må mellom anna ta opp i seg mål for arbeid mot mobbing og mål for å vera klar for læring som er nemnt på vekeplanen.  07.08.20 | **Kontroll:**   * **Lærar skal ha fokus på det kollektive** ved så langt råd er å be elevar som har trong for individuell samtale om å venta til etter at timen er slutt. * **Småprat utan fagleg fokus i timane blir stoppa** ved at læraren gir eit diskrê teikn. * **Alle elevane vaskar hendene før måltid.** * **Handheving av ordensreglar med konsekvensar** skjer ved at den vaksne på ein roleg måte tek eleven til side eller ber dei andre elevane gå bort. Lærar informerer roleg om det ein vurderer som eit brot på ordensreglement og om dei vidare konsekvensar om det skjer igjen. Om det ikkje er til fare for andre elevar går den vaksne etterpå vekk. Unngå maktkamp. * **Melding heim om uønska hendingar ved gjentekne brot på ordensreglane.** Sjå tiltakstrappa. * **Toalettbesøk** skal i hovudsak leggjast til friminutt. Elevane skal retta opp handa og spør om å få gå på toalettet i timane. * **Caps og luer** skal vera igjen i garderoben. |

**Korleis skal ei arbeidsøkt leggjast opp:**

**Felles start i klassen**  
Start gjerne med ei song eller ei kort filmsnutt for å samle oppmerksamheten til elevane.

Viss dei ikkje kjem inn samla så kan en ha ei lita leseøkt til alle er på plass.

**Gjennomgang av økta**

* Synleggjort på tavle for elevane
* Beskriv aktivitetane ein skal gjennom og tidsrom for dei ulike øktene
* Gå gjennom læringsmål og forventningar for økta( skal vera tydelege og presise)
* Gjennomgang av lekser
* Gjennomgang av lærestoff i fellesskap
* Avklare eventuelle spørsmål
* Arbeidsøkt
* Oppsumera timen før ein avsluttar

Kva har me arbeid med og kva har me lært med tanke på læringsmåla som vart gitt i starten av økta.

* Rydde arbeidsplass og gjøre klart til neste økt før ein tar friminutt.

**Viktig å hugse på:**

Oppretthaldande faktorar som hindrar stagnerer utvikling av læringsmiljøet:

* Haldningar som me vaksne har til ungane
* Trygghet i faget
* Tilpasse oss elevgruppa
* Humør/ dagsform
* Feil eller urealistiske forventningar til elevane
* Frykt for å sleppe opp/ miste kontrollen
* Å ikkje få ordna opp i konfliktar mens det er ferskvare
* Å ikkje våge å by på seg sjølve
* Å bygge relasjonar kontinuerleg til kvar elev

Skape forventningar til neste arbeidsøkt og lærer. La elevane sjå at me opplever kvarandre.